เมเจอร์ ซีนีเพล็กซ์

เมเจอร์ ซีนีเพล็กซ์ กรุ้ป เป็นหนึ่งในกิจการโรงภาพยนตร์และอสังหาริมทรัพย์รายใหญ่แห่งหนึ่งของตระกูลพูลวรลักษณ์ เริ่มเปิดดำเนินการจากการทำโรงภาพยนตร์ในระบบมัลติเพล็กซ์ แข่งขันกับโรงภาพยนตร์อื่น ๆ ที่พี่น้องในตระกูลเป็นคนบริหาร (วิชัย-วิสูตร พูลวรลักษณ์ ทำโรงหนังอีจีวี, วิชา พูลวรลักษณ์ ทำโรงหนังเมเจอร์ กำพล พูลวรลักษณ์ ทำโรงหนังเซ็นจูรี่)

 ภาพรวมกลุ่มธุรกิจ 
เมเจอร์ ซีนีเพล็กซ์ ถือเป็นผู้ให้บริการโรงภาพยนตร์ในระบบมัลติเพล็กซ์ (Multiplex) รายใหญ่ในประเทศไทย เปิดให้บริการครั้งแรกที่สาขาปิ่นเกล้า ในปี พ.ศ. 2537 ตั้งบนทำเลเวลโกเดิมที่ถูกไฟไหม้ลง โดยสร้างเป็นอาคารโรงภาพยนตร์และศูนย์การค้าครบวงจร ภายใต้แนวคิดให้โรงหนังแนวมินิเธียเตอร์ กับร้านอาหารผนวกเข้าด้วยกัน ปัจจุบัน เมเจอร์ ซีนีเพล็กซ์ เน้นเปิดสาขาควบคู่กับโครงการศูนย์การค้า ห้างสรรพสินค้า และห้างค้าปลีกขนาดใหญ่เพื่อลดต้นทุนการดำเนินการ โดยจำนวนโรงภาพยนตร์ขึ้นอยู่กับสถานที่ตั้ง และพื้นที่ที่ได้มา สาขาระดับอำเภอจะมีโรงภาพยนตร์จำนวน 1-2 โรงภาพยนตร์ สาขาระดับจังหวัดจะมีจำนวน 2-7 โรงภาพยนตร์ และถ้าเป็นสาขาใหญ่ ๆ และมีความสำคัญสูง ก็อาจจะมีได้สูงถึง 8-16 โรงภาพยนตร์ต่อหนึ่งสาขา

ปัจจุบัน เมเจอร์ ซีนีเพล็กซ์ เปิดให้บริการธุรกิจหลายประเภท โดยธุรกิจโรงภาพยนตร์ถือเป็นธุรกิจหลัก ภายใต้แบรนด์ดำเนินการ 10 แบรนด์ โดยมีแบรนด์ "เมเจอร์ ซีนีเพล็กซ์" เป็นแบรนด์หลัก และแบรนด์ "ซีนีเพล็กซ์" หรือ "เอ็ม คอลเล็คชัน" สำหรับสาขารูปแบบพิเศษที่เป็นการเปิดโอกาสให้เจ้าของสถานที่สามารถยื่นคำขอเปิดแบรนด์รองใหม่เพิ่มเติมได้ นอกจากนี้ยังมี ธุรกิจลานโบว์ลิ่ง คาราโอเกะ ลานสเก็ตน้ำแข็ง อสังหาริมทรัพย์ และศูนย์สุขภาพ ที่ดำเนินการอยู่ในปัจจุบันด้วย

 ผู้ถือหุ้นรายใหญ่ 
 ข้อมูล ณ วันที่ 22 เมษายน พ.ศ. 2565MAJOR บริษัท เมเจอร์ ซีนีเพล็กซ์ กรุ้ป จำกัด (มหาชน)
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1 นาย วิชา พูลวรลักษณ์265,040,100 29.65% 2 NORTRUST NOMINEES LTD-CL AC  52,713,363	 5.89% 3 บริษัท ไทยเอ็นวีดีอาร์ จำกัด 50,199,535  5.61% 4 GIC PRIVATE LIMITED 45,563,200  5.09% 5 SOUTH EAST ASIA UK (TYPE C) NOMINEES LIMITED 44,814,580 5.01%

 ธุรกิจของบริษัท 
 ธุรกิจโรงภาพยนตร์ 
เมเจอร์ ซีนีเพล็กซ์ ประกอบธุรกิจโรงภาพยนตร์เป็นธุรกิจหลัก โดยมีแบรนด์ เมเจอร์ เป็นแบรนด์เรือธงของธุรกิจโรงภาพยนตร์ เปิดให้บริการครั้งแรกเมื่อ พ.ศ. 2537 ก่อนควบรวมกิจการกับ อีจีวี ซึ่งเป็นอีกโรงภาพยนตร์หนึ่งที่บริหารโดยบุคคลในตระกูลพูลวรลักษณ์ใน พ.ศ. 2547 จากนั้นได้เริ่มขยายโรงภาพยนตร์รูปแบบสาขาใหม่ในชื่อ ซีนีเพล็กซ์ ซึ่งเริ่มขยายรูปแบบที่สาขาสยามพารากอนใน พ.ศ. 2549 ปัจจุบัน เมเจอร์ ซีนีเพล็กซ์ มีแบรนด์โรงภาพยนตร์ทั้งหมด 12 แบรนด์ มีรายละเอียดโดยสังเขปดังต่อไปนี้

 เมเจอร์ ซีนีเพล็กซ์ 
เมเจอร์ ซีนีเพล็กซ์ () เป็นแบรนด์เรือธงของธุรกิจโรงภาพยนตร์ เปิดให้บริการครั้งแรกที่สาขาปิ่นเกล้าเมื่อ พ.ศ. 2538 โดยสร้างบนพื้นที่ซึ่งเดิมเป็นที่ตั้งของห้างสรรพสินค้าเวลโก้พิสูจน์ฝีมือ "วิชา พูลวรลักษณ์" ธุรกิจโรงหนังไฮเทคยังรุ่ง? และมีสาขาเรือธงคือสาขารัชโยธิน ซึ่งเป็นที่ตั้งสำนักงานใหญ่ของบริษัทด้วย มีสาขาในประเทศไทย 165 สาขา ต่างประเทศที่ประเทศลาว 3 สาขา

เดิมเมเจอร์ ซีนีเพล็กซ์มีโรงภาพยนตร์เปิดทำการในประเทศกัมพูชาจำนวน 6 สาขา 35 โรง ในจำนวนนี้เป็นโรงภาพยนตร์ไอแมกซ์ 1 โรง ซึ่งย้ายที่ทำการจากสาขาหาดใหญ่ ซีนีเพล็กซ์ไปตั้งแต่ พ.ศ. 2561 และโรงภาพยนตร์ระบบสกรีนเอ็กซ์ 1 โรง ซึ่งเป็นโรงภาพยนตร์ระบบสกรีนเอ็กซ์ที่จอหลักมีขนาดใหญ่ที่สุดในเอเชียตะวันออกเฉียงใต้ แต่จากวิกฤตการณ์ชายแดนไทย–กัมพูชา พ.ศ. 2568–2569 ทำให้เกิดการบอยคอตบริการและสินค้าของประเทศไทย รวมทั้งนโยบายการห้ามนำเข้าภาพยนตร์ไทย ทำให้กิจการซบเซาลงจนในที่สุดเมเจอร์ ซีนีเพล็กซ์ ได้ขายกิจการออกไปให้กลุ่มทุนท้องถิ่นทั้งหมดเพื่อเป็นการถอนทุนออกจากกัมพูชาถาวร ก่อนประกาศปิดตัวลงเมื่อวันที่ 28 กุมภาพันธ์ พ.ศ. 2569 ทั้งนี้เมเจอร์ซีนีเพล็กซ์ยังให้สิทธิ์ใช้แบรนด์ในฐานะแฟรนไชส์กับเจ้าของใหม่เป็นระยะเวลาหนึ่งอีกด้วย

 เมเจอร์ ซีนีมา 
เมเจอร์ ซีนีมา () หรือเดิมคือโรงภาพยนตร์อีจีวี เป็นเครือธุรกิจโรงภาพยนตร์แห่งหนึ่งของประเทศไทย  ดำเนินการโดยบริษัท อีจีวี เอ็นเตอร์เทนเม้นท์ จำกัด (มหาชน) ซึ่งเริ่มจากการลงทุนจากต่างชาติและคนไทย โดยนายวิชัย พูลวรลักษณ์ และพี่น้องในตระกูลพูลวรลักษณ์ในนามกลุ่มบริษัท เอ็นเตอร์เทน เธียเตอร์ เน็ตเวิร์ค ร่วมกับ กลุ่มโกลเด้นฮาร์เวสต์จากฮ่องกง และ วิลเลจโรดโชว์จากออสเตรเลีย ซึ่งใช้ชื่อทางการค้าในครั้งแรกว่า Entertain Golden Village International (EGV) เปิดทำการสาขาแรกที่ศูนย์การค้าฟิวเจอร์พาร์ค บางแค (ซีคอนบางแค ในปัจจุบัน) เมื่อวันที่ 18 มิถุนายน พ.ศ. 2537 โดยใช้ชื่อว่า Grand EGV (ปัจจุบันใช้ชื่อว่า เมเจอร์ บางแค) และเป็นสาขาเรือธงของแบรนด์อีจีวีอีกด้วย

อีจีวี เป็นโรงภาพยนตร์แห่งแรกในประเทศไทยที่เป็นระบบมัลติเพล็กซ์ ซึ่งเป็นการเปลี่ยนแปลงระบบโรงภาพยนตร์ในประเทศไทยจากระบบโรงเดี่ยว หรือ Stand Alone มาเป็นโรงขนาดเล็กมีหลายโรงและเสริมด้วยระบบเสียงที่เป็นดิจิตอล ตั้งอยู่ภายในห้างสรรพสินค้า มีระบบการขายตั๋ว จองตั๋วและเลือกที่นั่งด้วยคอมพิวเตอร์ โดยอีจีวีเป็นธุรกิจโรงภาพยนตร์แห่งแรกที่ริเริ่มการขายบัตรชมภาพยนตร์ผ่านเครื่องรับจ่ายเงินอัตโนมัติ หรือเอทีเอ็มEGV eCinema จากนั้นในกลางปี พ.ศ. 2540 อีจีวีก็ได้เปิดสาขาในต่างจังหวัดเป็นครั้งแรกที่เป็นโรงภาพยนตร์มัลติเพล็กซ์ จนกระทั่งในปี พ.ศ. 2547 เมเจอร์ซีนีเพล็กซ์กลายเป็นผู้ถือหุ้นใหญ่ของบริษัท อีจีวี เอ็นเตอร์เทนเม้นท์ จำกัด (มหาชน) และดำเนินการถอนทุน เพื่อถอนตัวออกจากตลาดหลักทรัพย์อย่างเป็นทางการในปลายปีเดียวกัน

ใน พ.ศ. 2562 เมเจอร์ ซีนีเพล็กซ์ ได้กำหนดแบรนด์ทดแทน อีจีวี เดิมคือ เมเจอร์ ซีนีมา โดยได้นำมาใช้รีแบรนด์สาขาอีจีวี ที่เหลือทั้งหมด 20 สาขา ยกเว้นสาขาซีคอนบางแคที่ยังใช้แบรนด์แกรนด์อีจีวีจนถึง พ.ศ. 2567 และยังใช้ชื่อ "เมเจอร์ ซีนีมา" เพื่อรีแบรนด์โรงภาพยนตร์เมเจอร์ ซีนีเพล็กซ์ สาขาที่มีโรงภาพยนตร์ต่ำกว่า 6 โรง และสาขาในห้างสรรพสินค้าไฮเปอร์มาร์เก็ตทุกสาขา รวมถึงสาขาเปิดใหม่ที่มีการจำหน่ายน้ำอัดลมแบรนด์โคคา-โคล่าเป็นหลัก อย่างไรก็ตามในปี พ.ศ. 2568 มีโรงภาพยนตร์ที่ยังใช้ตรา "อีจีวี" จำนวน 11 สาขา โดยทั้งหมดตั้งอยู่ในไฮเปอร์มาร์เก็ตนอกเขตกรุงเทพมหานครและปริมณฑล

 เมเจอร์ 
ใน พ.ศ. 2567 ช่วงที่สาขาซีคอนบางแค ที่ขณะนั้นยังใช้ชื่อว่า "แกรนด์ อีจีวี" อยู่ในระหว่างการปรับปรุง เมเจอร์ ซีนีเพล็กซ์ ได้ประกาศชื่อสาขาใหม่โดยใช้ชื่อแรกว่า "บางแค ซีนีเพล็กซ์" ก่อนที่ท้ายสุดได้เปลี่ยนชื่อใหม่เป็น "เมเจอร์ บางแค" ก่อนที่เมเจอร์ซีนีเพล็กซ์ได้ตัดสินใจใช้ชื่อ "เมเจอร์" เป็นแบรนด์เดียวในการรีแบรนด์ทั้งเมเจอร์ ซีนีเพล็กซ์ และเมเจอร์ ซีนีม่า ทุกสาขาให้มาใช้ชื่อเดียวกันตั้งแต่เดือนเมษายน พ.ศ. 2568 เพื่อให้แบรนด์เป็นที่จดจำได้มากที่สุด โดยเริ่มโครงการรีแบรนด์ที่โรงภาพยนตร์เมเจอร์ ซีนีเพล็กซ์ สาขาเซ็นทรัล ปิ่นเกล้า ในชื่อ "เมเจอร์ เซ็นทรัล ปิ่นเกล้า" เป็นสาขาแรก

 เอ็มบาสซี ดิโพลแมทสกรีน 
เอ็มบาสซี ดิโพลแมทสกรีน () หรือชื่อเดิมในระหว่างการพัฒนาโครงการคือโรงภาพยนตร์เอ็มบาสซี ซีนีเพล็กซ์ ตั้งอยู่ในศูนย์การค้าเซ็นทรัล เอ็มบาสซี เป็นโรงภาพยนตร์ระดับบนแห่งหนึ่งในประเทศไทยที่เมเจอร์ ซีนีเพล็กซ์ สนับสนุนให้นักลงทุนต่างชาติเข้าร่วมดำเนินการภายใต้ชื่อ บริษัท เอ็กเซ็คคิวทีฟ ซิเนม่า คอร์ปเรชัน จำกัด โดยนายวิชา พูลวรลักษณ์ ร่วมกับกลุ่มของผู้บริหารโรงภาพยนตร์ที่ลงทุนในอุตสาหกรรมภาพยนตร์จากแคนาดา ที่เป็นผู้นำพาระบบไอแมกซ์เข้าสู่ภูมิภาคเอเชียตะวันออกเฉียงใต้และประเทศไทย ตัวโรงภาพยนตร์ได้รับการออกแบบโดยกลุ่มร็อคเวลล์กรุ๊ปในแนวความคิดและแรงบันดาลใจจากการขดตัวของฟิล์ม 35 มม. อันเป็นที่มาของโลกเซลลูลอยด์ที่ใช้ในการสร้างภาพยนตร์ ระบบการฉายเป็นระบบดิจิทัลความละเอียด 8 ล้านเมกะพิกเซล (4K) และใช้ระบบการฉายภาพสามมิติ เรียลดี เอ็กซ์แอล (RealD XL) เป็นแห่งแรกในประเทศไทย ก่อนเมเจอร์ ซีนีเพล็กซ์นำมาปรับใช้ที่สาขาเอ็มควอเทียร์ในภายหลัง

ตัวโรงภาพยนตร์แบ่งออกเป็นจำนวน 5 โรงภาพยนตร์ โดยรองรับการฉายในระบบเรียลดี เอ็กซ์แอลทุกโรงภาพยนตร์ โดยมีโรงภาพยนตร์ที่ 1 3 และ 5 เป็นโรงภาพยนตร์ที่ตกแต่งบรรยากาศภายในบ้าน และโรงภาพยนตร์ที่ 2 และ 4 ตกแต่งภายใต้บรรยากาศแบบโรงภาพยนตร์ระดับเฟิร์สท์คลาสทั่วไป ให้บรรยากาศคล้ายกับโรงภาพยนตร์อัลตราสกรีน ในพารากอน ซีนีเพล็กซ์

 โรงภาพยนตร์ในเครือ 
สาขาจำนวนโรงรายละเอียด ทั่วไป รูปแบบพิเศษวัน อัลทราสกรีนส์ พาเหรด แอท วัน แบงค็อก ชั้น 5 (จุดจำหน่ายบัตรชมภาพยนตร์) และชั้น 6 (ที่ตั้งโรงภาพยนตร์)  3 (Laserplex)1 (Estophere by Est)  1 (Thai Airways Smooth As Silk Premier Cinema)1 (Kids Cinema) ออกแบบภายใต้แนวคิด "ประสบการณ์ใหม่ของโรงภาพยนตร์สไตล์คลับที่ทันสมัยที่สุดในกรุงเทพ" ให้โรงภาพยนตร์เปรียบเสมือนเป็นแหล่งแฮงก์เอาท์แห่งใหม่ใจกลางเมือง ตัวโรงภาพยนตร์ออกแบบโดย สตูดิโอกรอนดา โดย ดิเอโก กรอนดา สตูดิโอที่เคยมีผลงานการออกแบบโรงภาพยนตร์พารากอน ซีนีเพล็กซ์ และเอ็มบาสซี ดิโพลแมท สกรีนส์ ร่วมกับกลุ่มร็อคเวลกรุ๊ป ให้บรรยากาศแบบ Immersive ด้วยเสา Immersive LED จำนวน 8 ต้นความสูงเต็มเพดาน และโถงต้อนรับที่ออกแบบอย่างโอ่โถง หรูหรา แต่ให้ความรู้สึกอบอุ่นและตื่นเต้นอยู่ตลอดเวลา บริหารงานโดย ซีนีม่า วันพารากอน ซีนีเพล็กซ์ สยามพารากอน ชั้น 5-6  4 (Laserplex)1 (Propoliz Plus Soundscape Cinema)1 (Acu Pay Cinema)  1 (ÆON Thanasinsap presents IMAX with Laser)1 (4DX with Laser)1 (Siam Pavalai Royal Grand Theatre by Krungthai-AXA Life) 1 (Samsung Onyx) 1 (Enigma)1 (Screen X)1 (Kids Cinema) ชื่อเดิมในระหว่างการก่อสร้างคือโครงการพารากอนซีเนโพลิส เป็นโรงภาพยนตร์สำหรับกลุ่มลูกค้าระดับกลางถึงบน ตามกลุ่มลูกค้าหลักของศูนย์การค้าสยามพารากอน มีแนวคิดหลักคือ "วิจิตรทัศน์แห่งวัฒนธรรมบันเทิง" (The refined vision of entertainment civilization) ตัวโรงภาพยนตร์เน้นความหรูหรา โอ่โถง มีการบริการคล้ายโรงแรมระดับห้าดาว และเน้นเทคโนโลยีที่สมบูรณ์แบบที่สุดของกลุ่มเมเจอร์​ ซีนีเพล็กซ์ ด้วยการทำให้สาขาพารากอน เป็นสาขาตั้งต้นของโรงภาพยนตร์ระบบพิเศษต่าง ๆ อาทิ ระบบการฉายดิจิทัลเลเซอร์ ระบบสามมิติ ระบบสี่มิติ และระบบเสียงรอบทิศทางเป็นต้นการกำหนดกลยุทธ์เพื่อการแข่งขันของธุรกิจโรงภาพยนตร์ :กรณีศึกษา บริษัทเมเจอร์ ซินีเพล็กซ์ กรุ๊ป จำกัด (มหาชน) บริหารงานโดย สยาม ซีนีเพล็กซ์ และกรุงเทพไอแมกซ์เธียเตอร์ไอคอน ซีเนคอนิค ไอคอนสยาม กรุงเทพ ชั้น 6 (จุดจำหน่ายบัตร) และชั้น 7-8 (ที่ตั้งโรงภาพยนตร์) โซนอลังการ C  3 (Laserplex)  1 (Premier Cinema)1 (Iconic IMAX with Laser)1 (Iconic 4DX with Laser)1 (Dolby Atmos)1 (Cineconic Kids Cinema)1 (Cineconic Living Cinema) ออกแบบภายใต้แนวคิด "สัญลักษณ์ใหม่ของโรงภาพยนตร์ระดับโลก" (The New World-class Cinematic Icon) โดยเน้นความหรูหราเช่นเดียวกับพารากอน ซีนีเพล็กซ์ ผสมผสานความทันสมัยของระบบการฉายภาพยนตร์และความเป็นส่วนตัวเช่นเดียวกับ ควอเทียร์ ซีเนอาร์ต มีจุดเด่นที่ทุกโรงภาพยนตร์เป็นโรงภาพยนตร์ระบบเลเซอร์ดิจิทัลภายใต้แนวคิด "เลเซอร์เพล็กซ์" แห่งแรกของประเทศไทย โดยโรงภาพยนตร์ไอแมกซ์ได้เปลี่ยนมาใช้เครื่องฉายระบบเลเซอร์ในเดือนธันวาคม พ.ศ. 2565ควอเทียร์ ซีเนอาร์ต เอ็มควอเทียร์ ชั้น 4 โซนวอเตอร์ฟอล ควอเทียร์  4 (Laserplex)  1 (ÆON Theater)1 (IMAX with Laser)1 (Dolby Atmos)1 (Kids Cinema) ออกแบบภายใต้แนวคิด "The Extraordinary" เน้นความโดดเด่นที่ไม่เหมือนใครและไม่มีใครเหมือน โถงต้อนรับออกแบบให้เหมือนกับอาร์ตมิวเซียม ให้ความรู้สึกเสมือนกับชมงานศิลปะมากกว่าชมภาพยนตร์ โรงภาพยนตร์แห่งนี้เคยเป็นโรงภาพยนตร์แห่งแรกในประเทศไทยที่นำเทคโนโลยีการฉายแบบ 3 จอมาใช้เป็นครั้งแรกในภูมิภาค และเป็นแห่งที่สองของโลกถัดจากเกาหลีใต้ แต่ปัจจุบันได้ย้ายไปพารากอน ซีนีเพล็กซ์ ที่มีขนาดใหญ่กว่าแทน ส่วนโรงปัจจุบันเปิดให้บริการเฉพาะการฉายแบบเหมาเอสพลานาด ซีนีเพล็กซ์ ดิ เอสพละนาด รัชดาภิเษก ชั้น 2 (จุดจำหน่ายบัตร) และ 5 (ที่ตั้งโรงภาพยนตร์)  6 (Laserplex)1 (GLS)  2 (VIP Cinema)1 (Dolby Vision+Atmos)2 (Arte Cinema) ออกแบบภายใต้แนวคิด "Inno-art Entertainment" ให้โรงภาพยนตร์กลายเป็นพิพิธภัณฑ์งานศิลปะ ประกอบด้วยโรงภาพยนตร์ทั้งหมด 12 โรง โดย 10 โรงเป็นโรงภาพยนตร์ฉายภาพยนตร์ทั่วไป หนึ่งในนั้นเป็นโรงภาพยนตร์ในระบบดอลบีวิชันส์+แอทมอส ที่ใช้เครื่องฉายเลเซอร์คู่รุ่นท็อปสุดของโลกจากคริสตีย์ที่รองรับระบบการฉายดอลบีวิชันส์ และระบบเสียงดอลบี แอทมอสแบบฟูลสเปค 128 บิต พร้อมลำโพงจากดอลบีกว่า 38 ตัวเป็นแห่งแรกในเอเชียตะวันออกเฉียงใต้ และโรงภาพยนตร์พิเศษสำหรับฉายภาพยนตร์ที่เกี่ยวข้องกับศิลป์หรือภาพยนตร์เฉพาะทางโดยเฉพาะ 2 โรง งามวงศ์วาน-แคราย (Standalone) ชั้น 3 (จุดจำหน่ายบัตร) และ 6-7 (ที่ตั้งโรงภาพยนตร์)  13 (Laserplex)  1 (VIP Cinema)1 (Kids Cinema)1 (IMAX with Laser)  ออกแบบภายใต้แนวคิด "Inno-art Entertainment" เช่นเดียวกับเอสพลานาดสาขาแรก แต่สร้างความแตกต่างด้วยสถาปัตยกรรมแบบนีโอกอธิค เดิมมีแผนสร้างโรงภาพยนตร์ไอแมกซ์ในสาขา แต่ได้ล้มแผนไปเสียก่อนและนำโรงภาพยนตร์ดังกล่าวมาปรับปรุงเป็นโรงภาพยนตร์เอ็มแมกซ์ ที่ประกาศว่าเป็นโรงภาพยนตร์ระบบดิจิทัลที่ใหญ่ที่สุดในประเทศไทย ก่อนปรับปรุงใหม่อีกครั้งในชื่อ Giant Laser Screen (GLS) ด้วยการชูจุดเด่นเป็นโรงภาพยนตร์ระบบเลเซอร์ที่ใหญ่ที่สุดในประเทศไทย ต่อมาโรงภาพยนตร์แห่งนี้ได้รับการปรับปรุงให้เป็นโรงภาพยนตร์ไอแมกซ์เลเซอร์ และเปิดให้บริการในเดือนพฤศจิกายน พ.ศ. 2566เมกา ซีนีเพล็กซ์ เซ็นทรัล เมกาบางนา ชั้น L2 โซนสีเหลือง  9 (Laserplex)1 (VietjetAir.com Cinema)  1 (VIP Cinema)1 (4DX with Laser)1 (Pallysocks Kids Cinema)1 (Coca-Cola present IMAX with Laser)1 (LG Miraclass LED Cinema)  ออกแบบภายใต้แนวคิด "ดิจิทัศน์แห่งโลกภาพยนตร์" (The Cutting-Edge Sensation) ชูจุดเด่นด้วยโรงภาพยนตร์ระบบดิจิทัลทั้งหมดเป็นแห่งแรกของประเทศไทย (ปัจจุบันเป็นโรงภาพยนตร์ระบบดิจิทัลเลเซอร์ทั้งหมด โดยมีหนึ่งโรงที่ถูกเปลี่ยนเป็นโรงภาพยนตร์แบบแอลอีดีขนาดจอใหญ่ที่สุดในประเทศไทย พร้อมระบบเสียงดอลบี แอทมอส) และยังมีโรงภาพยนตร์สำหรับเด็กแห่งแรกในไทยด้วยหาดใหญ่ ซีนีเพล็กซ์ เซ็นทรัล หาดใหญ่ ชั้น 5  8 (Laserplex)1 (GLS)  1 (VIP Cinema)  ออกแบบภายใต้แนวคิด "ปริซึ่ม" เฉกเช่นเดียวกับการออกแบบตัวศูนย์การค้า มีโรงภาพยนตร์ Giant Laser Screen ขนาดจอใหญ่ที่สุดในภาคใต้ (เดิมเป็นโรงภาพยนตร์กรุงศรีไอแมกซ์เปิดทำการ แต่ได้เลิกกิจการและย้ายเครื่องฉายไปสาขาต่างประเทศแทน) และเดิมมีโรงภาพยนตร์ 4DX เปิดให้บริการตั้งแต่เปิดทำการจนถึงปี พ.ศ. 2567เวสต์เกต ซีนีเพล็กซ์ เซ็นทรัล เวสต์เกต ชั้น 4 (จุดจำหน่ายบัตร) และชั้น 5 (ที่ตั้งโรงภาพยนตร์) โซนสีม่วง  44 (Laserplex)  1 (VIP Cinema)1 (IMAX With Laser)1 (3D Sound)1 (Kids Cinema) เป็นโรงภาพยนตร์ Full Format เพื่อรองรับกลุ่มลูกค้าแบบครอบครัวที่พักอาศัยในย่านเดียวกับศูนย์การค้า โดดเด่นด้วยโรงภาพยนตร์ระบบดิจิทัลทั้งหมด และมีโรงภาพยนตร์พิเศษที่ออกแบบและตกแต่งสำหรับเด็กเป็นที่แรกของประเทศไทย ซึ่งได้เอาแนวคิด Kids Cinema ของอีจีวีเดิมมาปรับใช้ และเดิมมีโรงภาพยนตร์ 4DX เปิดให้บริการตั้งแต่เปิดทำการจนถึงเดือนตุลาคม พ.ศ. 2567ซีนีเพล็กซ์ พรอมานาด ซีนีเพล็กซ์เดอะพรอมานาด รามอินทรา ชั้น 5  24 (Laserplex) 1 (GLS)  1 (Kids Cinema) ออกแบบโดยใช้สไตล์ความเป็นยุโรป เฉกเช่นเดียวกับการออกแบบตัวศูนย์การค้า เป็นโรงภาพยนตร์ในรูปแบบซีนีเพล็กซ์สาขาแรก รวมถึงเป็นส่วนขยายจากเมเจอร์ ซีนีเพล็กซ์ แฟชั่นไอส์แลนด์ เพื่อรองรับกลุ่มเป้าหมายกำลังซื้อสูง ด้วยที่นั่ง VIP ในโรงภาพยนตร์ เดิมมีโรงภาพยนตร์ 4DX เปิดให้บริการตั้งแต่เปิดทำการจนถึงเดือนตุลาคม พ.ศ. 2567 เนื่องจากสาขาไม่ทำกำไรเป็นเวลานาน อีสต์วิลล์ ซีนีเพล็กซ์เซ็นทรัล อีสต์วิลล์ ชั้น 3 โซนอินดอร์พลาซา  5 (Laserplex)  1 (VIP Cinema)1 (3D Sound)1 (Kids Cinema)  ออกแบบภายใต้แนวคิด "สวนแบบอังกฤษ" (English Garden) เฉกเช่นเดียวกับการออกแบบตัวศูนย์การค้า เป็นโรงภาพยนตร์แนวกรีนซีเนม่าสาขาที่สองของเมเจอร์ ซีนีเพล็กซ์ เดิมมีโรงภาพยนตร์ 4DX เปิดให้บริการตั้งแต่เปิดทำการจนถึงปี พ.ศ. 2565 เนื่องจากขาดแคลนอะไหล่และสาขาไม่ทำกำไรเป็นเวลานาน ไดอาน่า ซีนีเพล็กซ์ไดอาน่า คอมเพล็กซ์ หาดใหญ่ ชั้น 4  5  -  โรงภาพยนตร์แห่งที่ 3 ของเมเจอร์ ซีนีเพล็กซ์ในตัวเมืองหาดใหญ่ ปรับปรุงจากโรงภาพยนตร์โคลิเซี่ยมเดิม บริหารงานโดยอีจีวี อยุธยาซิตี้พาร์ค ซีนีเพล็กซ์อยุธยาซิตี้พาร์ค ชั้น 2  42 (Laserplex)  -  ปรับปรุงจากโรงภาพยนตร์ธนาซีนีเพล็กซ์เดิม บริหารงานโดยอีจีวี บลูพอร์ต ซีนีเพล็กซ์บลูพอร์ต หัวหิน ชั้น 2  6  -  ออกแบบภายใต้แนวคิด "Resort Cinema" ให้ความรู้สึกเฉกเช่นเดียวกับมาพักที่สถานตากอากาศ โคราช ซีนีเพล็กซ์เดอะมอลล์ โคราช ชั้น 3 โอเอซิสโซน  8 (Laserplex)1 (GLS)  1 (Kids Cinema)  ปรับปรุงจากโรงภาพยนตร์ แกรนด์ อีจีวี (อีจีวี ไฟว์สตาร์ เดิม) เดิมมีทั้งหมด 8 โรงภาพยนตร์ (ดั้งเดิมมี 6 โรงภาพพยนตร์ และต่อเติมเพิ่มอีก 2 ภายหลัง) บริหารงานโดยอีจีวี เดิมมีโรงภาพยนตร์ระบบ 4DX เปิดให้บริการเป็นแห่งแรกของภาคอีสาน ตั้งแต่ปี พ.ศ. 2559 ถึง พ.ศ. 2565 โดยปิดตัวลงเนื่องจากขาดแคลนอะไหล่และสาขาไม่ทำกำไรเป็นเวลานาน และมีโรงภาพยนตร์ Ultra Screen เปิดให้บริการตั้งแต่ พ.ศ. 2559 ถึง พ.ศ. 2567 โดยปิดตัวลงเนื่องจากไม่ได้รับความนิยม ซีคอน ซีนีเพล็กซ์ซีคอนสแควร์ ศรีนครินทร์ ชั้น 4 โซนมายสเคป  7 (Laserplex)  1 (Kids Cinema)  ปรับปรุงจากโรงภาพยนตร์แกรนด์ อีจีวี เดิม บริหารงานโดยอีจีวี ศรีราชา ซีนีเพล็กซ์เซ็นทรัล ศรีราชา ชั้น 4  32 (Laserplex)  -  ออกแบบภายใต้แนวคิด "Innovative Oasis Cinema" แบบเดียวกับศูนย์การค้า โดดเด่นด้วยการตกแต่งที่เป็นธรรมชาติ ผสานความทันสมัยของเทคโนโลยีการฉาย บริหารงานโดยอีจีวี จันทบุรี ซีนีเพล็กซ์เซ็นทรัล จันทบุรี ชั้น 2  32 (Laserplex)  -  ออกแบบภายใต้แนวคิด "Innovative Digital Oasis" โดดเด่นด้วยเทคโนโลยีการฉายในรูปแบบดิจิทัลเลเซอร์ บริหารงานโดยอีจีวี เวสต์วิลล์ ซีนีเพล็กซ์เซ็นทรัล เวสต์วิลล์ ชั้น 3 โซนอินดอร์พลาซา  2 (Laserplex)  1 (VIP Cinema)1 (Pramy Pet Cinema)1 (Kids Cinema)  ออกแบบภายใต้แนวคิด "Low Carbon and Sustainable Park" เช่นเดียวกับการออกแบบตัวศูนย์การค้า เป็นโรงภาพยนตร์แนวกรีนซีเนม่าสาขาที่สามของเมเจอร์ ซีนีเพล็กซ์ ภายใต้แนวคิดการพัฒนาเพื่อความยั่งยืนโดยเฉพาะ ด้วยการใช้เครื่องฉายระบบเลเซอร์ ตกแต่งด้วยวัสดุที่มาจากการรีไซเคิล และลดการใช้คาร์บอนในทุกกระบวนการทำงาน บางกะปิ ซีนีเพล็กซ์เอ็มไลฟ์สโตร์ บางกะปิ ชั้น 3  6 (Laserplex)  1 (Coca-Cola presents IMAX with Laser)1 (Kids Cinema) โรงภาพยนตร์ในรูปแบบ Full Format เพื่อรองรับกลุ่มลูกค้าแบบครอบครัวที่พักอาศัยในย่านเดียวกับศูนย์การค้า โดดเด่นด้วยโรงภาพยนตร์ระบบเลเซอร์ทั้งหมดทุกโรงภาพยนตร์ พร้อมด้วยโรงภาพยนตร์ไอแมกซ์ เลเซอร์ และโรงภาพยนตร์ระบบเลเซอร์สำหรับเด็ก บริหารงานโดยอีจีวี นครปฐม ซีนีเพล็กซ์เซ็นทรัล นครปฐม ชั้น 3  22 (Laserplex)  1 (Kids Cinema)  โรงภาพยนตร์ในรูปแบบ Full Format ที่โดดเด่นด้วยเทคโนโลยีการฉายแบบเลเซอร์ พร้อมการออกแบบที่หรูหราระดับเวิลด์คลาส บริหารงานโดยอีจีวี

 ธุรกิจผลิตภาพยนตร์ 
เอ็ม สตูดิโอ () เป็นบริษัทผู้ผลิตและจัดจำหน่ายภาพยนตร์ภายใต้การถือหุ้น 100% โดยเมเจอร์ ซีนีเพล็กซ์ บริษัทดังกล่าวเน้นร่วมผลิตภาพยนตร์กับเอกชนรายอื่น ๆ ที่สนใจผลิตภาพยนตร์ร่วมกัน อาทิ บีอีซีเวิลด์ ที่ร่วมผลิตภาพยนตร์บัวผันฟันยับ, ธี่หยด และ ธี่หยด 2 ภายใต้การร่วมค้าเอ็ม สตูดิโอ และบีอีซีเวิลด์ หรือเวิร์คพอยท์ เอ็นเทอร์เทนเมนท์ ที่ร่วมผลิตภาพยนตร์อาตมาฟ้าผ่า ภายใต้การร่วมค้าภาพยนตร์อาตมาฟ้าผ่า เป็นต้น นอกจากเอ็ม สตูดิโอแล้ว เมเจอร์ ซีนีเพล็กซ์ ยังถือหุ้นในบริษัทผลิตภาพยนตร์อื่นอีก อาทิ ไท เมเจอร์, ทรานฟอร์เมชันฟิล์ม, และซีเจ เมเจอร์ เอ็นเตอร์เทนเม้นท์ เป็นต้น

นอกจากการผลิตภาพยนตร์แล้ว เอ็ม สตูดิโอ ยังเป็นตัวแทนจัดจำหน่ายภาพยนตร์ไทยและภาพยนตร์ต่างประเทศ ทั้งในประเทศและต่างประเทศ ร่วมถึงยังรับหน้าที่จัดกิจกรรมประชาสัมพันธ์การฉายภาพยนตร์ จัดฉายภาพยนตร์ และวางแผนการทำตลาดภาพยนตร์ให้กับเอกชนรายอื่น ๆ อีกด้วย

 ธุรกิจโบว์ลิ่ง คาราโอเกะ และไอซ์สเก็ต
 บลูโอ
 ซับซีโร่

 ธุรกิจอื่น ๆ 
 วี ฟิตเนส โซไซตี้
 โรงแรมวี โฮเทล ราชเทวี เอ็ม แกลเลอรี บาย โซฟิเทล

 รางวัล 
 ปี รางวัล สาขา ผล 2566 Thailand Zocial Awards 2023 Best Brand Performance on Social Media กลุ่มธุรกิจสถานบันเทิงและสวนสนุก 

 ดูเพิ่ม 
 เมเจอร์ดีเวลลอปเม้นท์ ธุรกิจหนึ่งของบุคคลในตระกูลพูลวรลักษณ์

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ 
 เว็บไซต์นักลงทุนสัมพันธ์ เมเจอร์ซีนีเพล็กซ์
 เฟซบุ๊ก
 ทวิตเตอร์

หมวดหมู่:บริษัทไทยที่ก่อตั้งในปี พ.ศ. 2538
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย
หมวดหมู่:บริษัทด้านสื่อที่ก่อตั้งในปี พ.ศ. 2539
เมเจอร์